Sag C-47/13

Martin Grund

mod

Landesamt für Landwirtschaft, Umwelt und ländliche Räume des Landes Schleswig-Holstein

(anmodning om præjudiciel afgørelse indgivet af Bundesverwaltungsgericht)

»Præjudiciel forelæggelse — fælles landbrugspolitik — fælles regler for ordninger for direkte støtte — enkeltbetalingsordning — begrebet »permanente græsarealer« — arealer, der anvendes til dyrkning af græs og andet grøntfoder, som er holdt uden for bedriftens omdrift i mindst fem år — arealer, som i løbet af denne periode er blevet omlagt og tilsået med andet grøntfoder end det, der tidligere er blevet dyrket på disse arealer«

Sammendrag – Domstolens dom (Anden Afdeling) af 2. oktober 2014

Landbrug – fælles landbrugspolitik – ordninger for direkte støtte – fælles regler – enkeltbetalingsordning – permanente græsarealer – begreb – landbrugsarealer, der i mindst fem år har været anvendt og fortsat anvendes til dyrkning af græs og andet grøntfoder – arealer, der er blevet omlagt og tilsået med en anden type grøntfoder end det, som hidtil blev dyrket dér – omfattet – overgang på samme område fra en bestemt type græs til en anden – omdrift – ikke omfattet

[Rådets forordning nr. 73/2009, syvende betragtning; Kommissionens forordning nr. 1120/2009, art. 2, litra c)]

Den definition af permanente græsarealer, der fremgår af artikel 2, litra c), i forordning nr. 1120/2009 om gennemførelsesbestemmelser til enkeltbetalingsordningen i afsnit III i Rådets forordning nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, skal fortolkes således, at den omfatter landbrugsarealer, der i mindst fem år har været anvendt og fortsat anvendes til dyrkning af græs og andet grøntfoder, selv om arealerne i denne periode er blevet omlagt og tilsået med en anden type grøntfoder end det, som hidtil blev dyrket dér.

Dels nævner denne definition slet ikke, at den omstændighed, at arealet omlægges og tilsås med en anden type grøntfoder end det, som hidtil blev dyrket dér, i sig selv udelukker en kvalificering som permanente græsarealer. Denne definition foretager heller ikke nogen sondring mellem græs og andet grøntfoder, således at alt græs og alt grøntfoder er en del af én og samme kategori, som ikke igen underinddeles. Alle typer af grøntfoder anses for ligestillede i henhold til denne bestemmelse, og valget af en specifik type grøntfoder, der dyrkes på de omhandlede arealer, har ikke i sig selv har nogen betydning for kvalificeringen af disse arealer som permanente græsarealer.

Dels tilsigter det mål om bevarelse af permanente græsarealer, som fremgår af syvende betragtning til forordning nr. 73/2009, også at angive, at den omstændighed, at der på samme område overgås fra en bestemt type græs til en anden, ikke kan anses for omdrift som omhandlet i artikel 2, litra c), i forordning nr. 1120/2009, som udelukker kvalificeringen som permanente græsarealer i nævnte artikel.

(jf. præmis 32, 33, 36 og 40 samt domskonkl.)

Sag C-47/13

Martin Grund

mod

Landesamt für Landwirtschaft, Umwelt und ländliche Räume des Landes Schleswig-Holstein

(anmodning om præjudiciel afgørelse indgivet af Bundesverwaltungsgericht)

»Præjudiciel forelæggelse — fælles landbrugspolitik — fælles regler for ordninger for direkte støtte — enkeltbetalingsordning — begrebet »permanente græsarealer« — arealer, der anvendes til dyrkning af græs og andet grøntfoder, som er holdt uden for bedriftens omdrift i mindst fem år — arealer, som i løbet af denne periode er blevet omlagt og tilsået med andet grøntfoder end det, der tidligere er blevet dyrket på disse arealer«

Sammendrag – Domstolens dom (Anden Afdeling) af 2. oktober 2014

Landbrug — fælles landbrugspolitik — ordninger for direkte støtte — fælles regler — enkeltbetalingsordning — permanente græsarealer — begreb — landbrugsarealer, der i mindst fem år har været anvendt og fortsat anvendes til dyrkning af græs og andet grøntfoder — arealer, der er blevet omlagt og tilsået med en anden type grøntfoder end det, som hidtil blev dyrket dér — omfattet — overgang på samme område fra en bestemt type græs til en anden — omdrift — ikke omfattet

[Rådets forordning nr. 73/2009, syvende betragtning; Kommissionens forordning nr. 1120/2009, art. 2, litra c)]

Den definition af permanente græsarealer, der fremgår af artikel 2, litra c), i forordning nr. 1120/2009 om gennemførelsesbestemmelser til enkeltbetalingsordningen i afsnit III i Rådets forordning nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, skal fortolkes således, at den omfatter landbrugsarealer, der i mindst fem år har været anvendt og fortsat anvendes til dyrkning af græs og andet grøntfoder, selv om arealerne i denne periode er blevet omlagt og tilsået med en anden type grøntfoder end det, som hidtil blev dyrket dér.

Dels nævner denne definition slet ikke, at den omstændighed, at arealet omlægges og tilsås med en anden type grøntfoder end det, som hidtil blev dyrket dér, i sig selv udelukker en kvalificering som permanente græsarealer. Denne definition foretager heller ikke nogen sondring mellem græs og andet grøntfoder, således at alt græs og alt grøntfoder er en del af én og samme kategori, som ikke igen underinddeles. Alle typer af grøntfoder anses for ligestillede i henhold til denne bestemmelse, og valget af en specifik type grøntfoder, der dyrkes på de omhandlede arealer, har ikke i sig selv har nogen betydning for kvalificeringen af disse arealer som permanente græsarealer.

Dels tilsigter det mål om bevarelse af permanente græsarealer, som fremgår af syvende betragtning til forordning nr. 73/2009, også at angive, at den omstændighed, at der på samme område overgås fra en bestemt type græs til en anden, ikke kan anses for omdrift som omhandlet i artikel 2, litra c), i forordning nr. 1120/2009, som udelukker kvalificeringen som permanente græsarealer i nævnte artikel.

(jf. præmis 32, 33, 36 og 40 samt domskonkl.)